3. ลักษณะการประกอบธุรกิจ

ประวัติความเป็นมา

บริษัท ไทยออพติคอล กรุ๊ป จำกัด (มหาชน) (บริษัทฯ) ชื่อย่อ TOG เดิมใช้ชื่อว่าบริษัท
ไทยโปลีเมอร์เลนส์ จำกัด ก่อตั้งขึ้นเมื่อวันที่ 8 มีนาคม 2534 เริ่มต้นทุนจดทะเบียน 20 ล้านบาท
โดยกลุ่มตระกูลประจักษ์ธรรมเป็นบริษัทที่ก่อตั้งขึ้นเพื่อขยายสายงานการผลิตเลนส์สายตาพลาสติก
จากเดิมที่กลุ่มตระกูลประจักษ์ธรรมมีธุรกิจผลิตเลนส์สายตากระจก ซึ่งดำเนินธุรกิจในนาม บริษัท
อุตสาหกรรมแว่นตาไทย จำกัด (บริษัทย่อย) (TOC) มานานกว่า 50 ปี บริษัทฯ
ทำการผลิตและจำหน่ายทั้งในและต่างประเทศ โดยมีโรงงานตั้งอยู่ที่ 15/5 หมู่ที่ 6
ถนนบางบัวทอง-สุพรรณบุรี ตำบลละหาร อำเภอบางบัวทอง จังหวัดนนทบุรี บนเนื้อที่ประมาณ 25
ไร่ สำหรับ TOC ประกอบด้วยโรงงาน 2 แห่ง แห่งที่ 1 ตั้งอยู่ ถนนงามวงศ์วาน เนื้อที่ประมาณ 2
ไร่ เพื่อผลิตแม่แบบแก้วและเลนส์สายตากระจก อีกแห่งหนึ่งตั้งอยู่ที่ถนนบางบัวทอง-สุพรรณบุรี
เนื้อที่ประมาณ 13ไร่ เพื่อผลิตเลนส์สายตาพลาสติกและเลนส์สั่งฝนพิเศษบริษัทฯและบริษัทย่อย
จำหน่ายสินค้าให้กับผู้ค้าส่งทั้งในประเทศ และต่างประเทศ
โดยผลิตตามคำสั่งซื้อภายใต้เครื่องหมายการค้าของลูกค้า (“OEM” หรือOriginal Equipment
Manufacturer)และจำหน่ายภายใต้เครื่องหมายการค้าของบริษัทฯ เอง คือ “Excelite™”

ในเดือนพฤษภาคม 2549 บริษัทฯ ได้รับการขึ้นทะเบียนจากตลาดหลักทรัพย์แห่งประเทศไทย
ให้เริ่มทำการซื้อขายหลักทรัพย์ได้ โดยจัดอยู่ในกลุ่มสินค้าอุปโภคบริโภค หมวดของใช้ส่วนตัวและ
เวชภัณฑ์ และใช้ชื่อย่อในการซื้อขายหลักทรัพย์ว่า “TOG” มีทุนจดทะเบียน 400 ล้านบาท
ราคาหุ้นละ 2.80 บาท (ราคาPar อยู่ที่ 1 บาท)จากนั้นในเดือนกันยายน 2551
ที่ประชุมวิสามัญผู้ถือหุ้นมีมติให้ขายหุ้นเพิ่มทุนแก่ผู้ลงทุนโดยเฉพาะเจาะจง(Specsavers Asia
Pacific Holding Limited “ Specsavers “ ) จำนวน 68.75 ล้านหุ้น ราคาหุ้นละ 4
บาทรวมเป็นเงิน 275 ล้านบาท โดยได้ทำการจดทะเบียนเพิ่มทุนจาก 400 ล้านบาท เป็น 468.75
ล้านบาท ในวันที่ 23 กันยายน 2551
ซึ่งจุดประสงค์หลักในการเพิ่มทุนในครั้งนี้ก็เพื่อรองรับการผลิตที่ขยายการเติบโตขึ้น
อีกทั้งเพื่อเสริมสร้างความแข็งแกร่งในอำนาจการแข่งขันและอำนาจการต่อรองในอนาคต

ปัจจุบันบริษัทฯ มีทุนจดทะเบียน จำนวน 475 ล้านบาท เรียกชำระแล้ว 471.10 ล้านบาท ( ณ 1
สิงหาคม พ.ศ. 2554 ) คงค้างชำระอีก 3.9 ล้านบาท
เนื่องจากเป็นการสำรองหุ้นสามัญที่จะออกให้แก่พนักงาน (ESOP Warrants)
เพื่อรองรับการใช้สิทธิของใบสำคัญแสดงสิทธิที่จะซื้อหุ้นสามัญของบริษัทฯ โดยมีอัตราการใช้สิทธิ 1
หน่วยของใบสำคัญแสดงสิทธิต่อ 1 หน่วยหุ้นสามัญ ราคาใช้สิทธิเท่ากับ 2
บาทต่อหุ้นโดยผู้ถือใบสำคัญแสดงสิทธิสามารถใช้สิทธิได้ทุกวันที่ 1 กุมภาพันธ์ และ 1 สิงหาคม
อายุของใบสำคัญแสดงสิทธิไม่เกิน 5 ปี นับจากวันที่ออกใบสำคัญแสดงสิทธิครั้งแรก
โดยในปีแรกไม่สามารถใช้สิทธิได้ เริ่มใช้สิทธิได้ตั้งแต่ปีที่ 2 ถึงปีที่ 5 และใช้สิทธิได้ครั้งละ 25%
ต่อปี และสามารถสะสมการใช้สิทธิไปจนหมดอายุใบสำคัญแสดงสิทธิที่จะซื้อหุ้นสามัญของบริษัทฯ

คณะกรรมการของบริษัทมีมติอนุมัติกำหนดวันออกและเสนอขายใบสำคัญแสดงสิทธิในวันที่ 8 เมษายน
2552
ซึ่งบริษัทฯได้ทำการจัดสรรใบสำคัญแสดงสิทธิที่จะซื้อหุ้นสามัญดังกล่าวครบทั้งจำนวนแล้วในวันดังกล่าว
และสามารถใช้สิทธิได้ครั้งแรกในวันที่ 1 สิงหาคม 2553

  สำหรับปี 2554 บริษัทฯ มีการเปลี่ยนแปลงและพัฒนาการที่สำคัญ คือ

1. ในปี 2554 อาคารใหม่ 4 ชั้นที่ใช้สำหรับผลิตเลนส์พลาสติกธรรมดา (CR39) นั้น
ได้ดำเนินการติดตั้งเครื่องจักรในชั้นที่ 2 และชั้นที่ 3 เสร็จเรียบร้อยแล้ว และได้นำระบบ Lean
Manufacturing มาบริหาร ขณะเดียวกันบริษัทฯ
ก็ตระหนักในเรื่องของค่าแรงงานที่จะสูงขึ้นเรื่อยๆ
จึงทำให้ต้องลงทุนเครื่องจักรระบบอัตโนมัติมากขึ้นเพื่อลดปัญหาแรงงานที่อาจจะขาดแคลนในอนาคตอย่างไรก็ตาม
TOG ยังคงความมุ่งมั่นในการเป็นผู้นำด้านการผลิตเลนส์สายตาที่มีคุณภาพมาตรฐานในระดับโลก
และได้คิดค้นพัฒนาผลิตภัณฑ์ใหม่อย่างต่อเนื่องในปีนี้ได้ประสบความสำเร็จในการผลิต
เลนส์กันกระแทกระดับสูง ชนิดบางพิเศษ
และได้ชื่อว่าเป็นผู้ผลิตเลนส์ชนิดนี้เป็นรายแรกโดยผลิตภัณฑ์นี้มีชื่อเรียก ว่า “ Tribrid™”
และได้ไปเปิดตัวในงานแสดงสินค้าแว่นตา Silmo ที่กรุงปารีส ประเทศฝรั่งเศส
ซึ่งได้รับความสนใจจากผู้ร่วมงานเป็นอย่างมาก

2. จากปัญหาวิกฤตเศรษฐกิจในยุโรป
และสหรัฐอเมริการวมทั้งมีการเปลี่ยนแปลงทางการเมืองทั้งในประเทศและต่างประเทศซึ่งมีผลกระทบต่อการประกอบธุรกิจการของบริษัทฯ
เนื่องจาก TOG เป็นบริษัทที่ผลิตเพื่อส่งออกและมีตลาดส่งออกหลักอยู่ที่ประเทศในทวีปยุโรป และ
สหรัฐอเมริกา ฝ่ายบริหารของ TOG จึงได้เน้นการเพิ่มลูกค้าใหม่ในประเทศ และประเทศ
ในเอเซียเพื่อบริหารความเสี่ยงโดยมีเป้าหมายเพิ่มสัดส่วนจาก 15% ให้ได้ 30 % ภายในปีหน้า

โครงสร้างรายได้

โครงสร้างรายได้ของบริษัทฯและบริษัทย่อย แยกตามสายผลิตภัณฑ์ เป็นดังนี้

+------------------------+----------------+-------+---------+---------+
| โครงสร้างรายได้ตามมูลค่า   | ผู้ผลิต           | งบรวม | งบรวม   | งบรวม   |
|                        |                |       |         |         |
|                        |                | 2554  | 2553    | 2552    |
|                        |                | (%)   | (%)     | (%)     |
+------------------------+----------------+-------+---------+---------+
| 1. เลนส์พลาสติก          | บ              | 41.99 | 41.68   | 44.00   |
| พลาสติกธรรมดา           | ริษัทฯและบริษัทย่อย |       |         |         |
+------------------------+----------------+-------+---------+---------+
| 2. เลนส์พลาสติก มูลค่าเพิ่ม* | บริษัทฯ          | 28.35 | 33.27   | 34.89   |
+------------------------+----------------+-------+---------+---------+
| 3. เลนส์สั่งฝนพิเศษ        | บริษัทย่อย        | 21.89 | 14.76   | 13.47   |
+------------------------+----------------+-------+---------+---------+
| 4. เลนส์กระจก           | บ              | 7.77  | 10.29   | 7.64    |
| สินค้าและบริการอื่น         | ริษัทฯและบริษัทย่อย |       |         |         |
+------------------------+----------------+-------+---------+---------+
| รวม                    |                | 1     | 100.00  | 100.00  |
|                        |                | 00.00 |         |         |
+------------------------+----------------+-------+---------+---------+

*เลนส์พลาสติกมูลค่าเพิ่ม ประกอบด้วย เลนส์บางพิเศษ เลนส์เปลี่ยนสี และเลนส์กันแรงกระแทกสูง

เป้าหมายการดำเนินธุรกิจ

บริษัท ไทยออพติคอล กรุ๊ป จำกัด (มหาชน)
มุ่งมั่นอย่างต่อเนื่องในการผลิตเลนส์สายตาเพื่อให้ได้คุณภาพมาตรฐานสูงสุด
ด้วยความเอาใจใส่ในทุกรายละเอียดการผลิต อีกทั้งให้ความสำคัญกับการวิจัยและพัฒนา
ตลอดจนการควบคุม ทดสอบคุณภาพอย่างเข้มงวด เพื่อให้ลูกค้ามั่นใจในประสิทธิภาพ ความคุ้มค่า
และคุณภาพของสินค้าและบริการ บริษัทฯ มีเป้าหมายที่จะขยายโอกาสการเจริญเติบโตทางธุรกิจ
และเพิ่มผลประกอบการเพื่อผลประโยชน์ของผู้ถือหุ้นและคู่ค้าทางธุรกิจ
ในขณะที่สามารถนำเสนอผลิตภัณฑ์ที่ตอบสนองครบทุกความต้องการของลูกค้าได้อย่างเหมาะสม

โครงการในอนาคต

บริษัทฯ ตระหนักถึงความสำคัญของการผลิตสินค้าที่มีคุณภาพและได้มาตรฐานเป็นที่ยอมรับในระดับโลก
โดยมียุทธศาสตร์หลักที่สำคัญที่บริษัทฯดำเนินมาอย่างต่อเนื่องและยังคงดำเนินต่อไปเพื่อเสริมสร้างศักยภาพและความแข็งแกร่งให้กับธุรกิจ
โดยตั้งเป้าหมายให้ได้ผลตอบแทนสูงเพื่อสร้างผลตอบแทนระยะยาวที่เหมาะสมแก่นักลงทุน
โดยบริษัทฯและบริษัทย่อยมีการกำหนดนโยบายต่างๆดังนี้

1. เพิ่มยอดขายและส่วนแบ่งตลาด และช่องทางการจัดจำหน่ายทั้งในประเทศ และ ต่างประเทศ
โดยเฉพาะประเทศในแถบ

เอเชียมากขึ้นโดยการเพิ่มผลิตภัณฑ์ให้มีความหลากหลาย และมีคุณภาพมาตรฐานระดับสากล เช่น
การเพิ่มบริการประกอบ

แว่นตาในสายการผลิตเลนส์สั่งฝนพิเศษ(Rx) ของบริษัทย่อย สำหรับลูกค้าต่างประเทศ
เพื่อสร้างความสะดวกและความ

รวดเร็วให้กับลูกค้า ในการส่งแว่นสายตาที่ประกอบแล้วตรง ถึง
ผู้บริโภคทันทีที่สินค้าประกอบสำเร็จโดยไม่ต้องเสียเวลากลับไป

ที่ลูกค้าอีกครั้ง

2. เสริมสร้างกำไรโดยมุ่งเน้นการพัฒนางานและควบคุมค่าใช้จ่ายต่างๆ ให้มีประสิทธิผลยิ่งขึ้น

3. พัฒนาบุคลากรในบริษัทฯโดยการจัดการฝึกอบรมอย่างต่อเนื่อง
และปรับองค์กรไปสู่ความเป็นองค์กรแห่งการเรียนรู้ที่มี

ความเชี่ยวชาญในธุรกิจของตนต่อไป

4. ให้ความสำคัญกับงานวิจัยและพัฒนา เพื่อให้ได้ผลิตภัณฑ์ใหม่ๆ
ตอบสนองความต้องการของตลาดรวมถึงการพัฒนา

ผลิตภัณฑ์เดิมให้มีประสิทธิภาพมากยิ่งขึ้น

5. การมุ่งเน้นการสร้างสินค้าที่มีมูลค่าเพิ่ม (Value Added)
โดยการเพิ่มคุณสมบัติเลนส์กันแรงกระแทกสูงของจากการที่บริษัทฯ

สามารถผลิตเลนส์กันแรงกระแทกสูง Excelite TVX TM ออกสู่ตลาดโลกเป็นรายแรกได้แล้ว
ซึ่งอยู่ในรูปแบบเลนส์ชั้นเดียว

และเลนส์หลายชั้นไร้รอยต่อบริษัทฯยังไม่หยุดพัฒนาต่อจึงได้ร่วมมือกับทรานสิชั่น(Transitions
Optical Inc.) ซึ่งเป็นผู้นำ

ด้านการผลิตเลนส์เปลี่ยนสีของโลกโดยเพิ่มคุณสมบัติ
พิเศษของการเปลี่ยนสีเลนส์ได้บนเลนส์กันแรงกระแทก

(High Impact Resistant Lenses – Exelite TVX TM ) และเลนส์บางพิเศษ (High
Index Lens) เพื่อผลิตเลนส์ทั้ง 2 ชนิดนี้ให้

เป็นเลนส์ที่เปลี่ยนสีเข้มได้ทันทีเมื่อถูกแสงและกลับคืนสภาพใสๆ เหมือนเดิมเมื่อเข้าที่ร่มนอกจากนี้ยัง
สามารถป้องกันรังสี UV

ทั้ง UV-A และ UV-B ได้ 100%
จึงปกป้องดวงตาจากอันตรายของรังสีอุลตร้าไวโอเลตโดยเฉพาะเมื่ออยู่ในบริเวณแสงแดด

จัดจ้า หรือที่มีแสงสะท้อน โดยมีสองสีที่เป็นที่นิยมให้เลือก คือสีเทาและสีน้ำตาล

6. รักษาระบบคุณภาพมาตรฐานสากล ISO 9001 : 2008 และ ISO 9002 : 1994 จาก TUV
CERT เพื่อเสริมความสามารถใน

การแข่งขันกับตลาดโลก

7. พัฒนาเพื่อให้ได้รับมาตรฐานระบบการจัดการสิ่งแวดล้อม ISO 14001 และ ISO 26000

8. ดำเนินกิจกรรมด้าน ความรับผิดชอบต่อสังคม (CSR) ทั้งภายในและภายนอก
องค์กรอย่างต่อเนื่อง